Document ID: 32008D0419

ODLOČBA KOMISIJE
z dne 30. maja 2008
o spremembi Odločbe 2008/377/ES o nekaterih zaščitnih ukrepih v zvezi s klasično prašičjo kugo na Slovaškem
(notificirano pod dokumentarno številko C(2008) 2262)
(Besedilo velja za EGP)
(2008/419/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
ob upoštevanju naslednjega:
(1)
Na Slovaškem je prišlo do izbruhov klasične prašičje kuge, ki zaradi trgovine z živimi prašiči in nekaterimi prašičjimi proizvodi lahko ogrozi prašičje črede drugih držav članic.
(2)
Odločba Komisije 2008/377/ES z dne 8. maja 2008 o nekaterih zaščitnih ukrepih v zvezi s klasično prašičjo kugo na Slovaškem (2) je bila sprejeta, da se okrepijo ukrepi, ki jih je Slovaška sprejela v okviru Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (3).
(3)
V členu 2(2)(p) Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (4), je „kraj“ opredeljen kot upravna regija na Slovaškem s površino vsaj 2 000 km2, ki jo nadzirajo pristojni organi.
(4)
Na podlagi epidemiološke poizvedbe, ki so jo opravili pristojni organi na Slovaškem, je primerno zagotoviti, da se zaščitni ukrepi v zvezi s klasično prašičjo kugo na Slovaškem uporabljajo za nekatere upravne regije („kraj“).
(5)
Odločbo 2008/377/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2008/377/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 30. maja 2008

Labels: 0
3
8
6
18